mitem nachtboot ischs uf surat thani gange.. bepackt mit schwere ruckseck und wacklige bei vode wälle simer umetschalpet und hend en bus uf sichon gsuecht. "Sichon, why you go  to Sichon?" hend eus thais nur gfröget und sich wohl innerlich mitem finger ad schlöfe tippt.  und tatsächlich: womer acho sind, hemer gmerkt was sie gmeint hend: nix isch uf english agschribe xi, di nöxte bungalows sind 3km entfernt xi und d sunne het nume so abebrännt. wahrschindli hemer chli verlore usgxeh, jedefalls het plötzli es auto mit 2 thaifraue näbe eus aghalte.  "whele you going" hends gfragt und fascht glichzitig scho eusi ruckseck gno und in kofferruum glade. da di eint, d pen, miteme  ängländer verhüratet isch, hemer guet könne kommuniziere und sie hend eus e günstigi unterkunft gsuecht.    mir hend müsse verspräche nöd zviel zschribe über sichon und d umgäbig. nur: dank de pen, de tippi und em mike hemer döfe s richtige thailand erläbe. wos eus higfüehrt hend simer di einzige farang xi, hend beaches und wasserfäll xeh wo nur di iheimische higönd und sind a ort go ässe, wos garantiert kei fish & chips git.  da das au so sett blibe machemer kei gnaui ortsagabe.  uf dem wäg nomal es rise dankeschön für di tolli gastfründschaft und di gueti ziit! mir sind total verwöhnt worde und es isch sowit gange dassd d tipi allne lüt im dorf verzellt het, de toubi sig ihre sohn! :)